**Jääkiekon maailmancup** (engl. *World Cup of Hockey*) on ammattilaisliiga NHL:n, pelaajayhdistys NHLPA:n ja Kansainvälisen jääkiekkoliiton IIHF:n järjestämä jääkiekkoturnaus. Ensimmäinen maailmancup pelattiin vuonna 1996, toinen 2004 ja kolmas 2016. 

Aikaisemmin turnaus tunnettiin nimellä **Kanada-cup** (engl. *Canada Cup*), ja se pelattiin vuosina 1976, 1981, 1984, 1987 ja 1991. Maailmancup ja Kanada-cupkin on järjestetty syksyisin ennen NHL:n ja Euroopan kansallisten sarjojen alkua, joten siihen voivat osallistua kaikki maailman parhaat pelaajat. Maailmancup pelataan NHL-säännöillä, ja esimerkiksi pelikenttänä on kapea kaukalo.

Historiaa ja turnausjärjestelmä
-------------------------------

### Kanada-cup

Kanada-cup on Kanadan vuonna 1970 toteuttaman kansainvälisen jääkiekkoilun boikotin tulos. Boikotti johtui siitä, että Kansainvälinen jääkiekkoliitto IIHF peruutti Kansainvälisen olympiakomitean painostuksesta antamansa lupauksen, jonka mukaan Kanada olisi saanut käyttää vuoden 1970 jääkiekon maailmanmestaruuskilpailuissa vahvistuksena yhdeksää ammattilaisjääkiekkoilijaa. Pelaajat eivät olisi kuitenkaan saaneet olla NHL-pelaajia. Koska IIHF perui lupauksensa, perui myös Kanada sille vuodeksi 1970 myönnetyt kisat.

Kiistan seurauksena Kanada järjesti vuonna 1972 Summit Seriesin, joka uusittiin vuonna 1974. Tämä vauhditti uuden turnauksen suunnittelua, ja vuonna 1975 Tukholmassa syntyi päätös joka neljäs vuosi järjestettävästä turnauksesta, Kanada-cupista. Samalla sovittiin, että Kanada palaa maailmanmestaruuskilpailuihin ja niissä saa pelata myös ammattilaisia.

Ensimmäisiin Kanada-cupeihin ottivat aina osaa Kanada, Yhdysvallat sekä maailmanmestaruuskilpailujen neljä parasta Euroopan maata. 1970- ja 1980-luvuilla Neuvostoliitto, Ruotsi ja Tšekkoslovakia olivat mukana joka kerta. Suomi oli tuolloin mukana kolmesti ja Länsi-Saksa kerran.

Kanada-cupeihin sisältyi aina myös poliittisia jännitteitä Neuvostoliiton ja Pohjois-Amerikan välillä. Kyseessä oli myös kahden ideologian mittelö.

Kanada-cupia ei pystytty järjestämään säännöllisesti. Vuoden 1981 Kanada-cup oli tarkoitus järjestää jo vuonna 1980, mutta Neuvostoliiton hyökkäys Afganistaniin sekä sitä seurannut kahnaus Yhdysvaltojen kanssa (Yhdysvallat esimerkiksi boikotoi Moskovan olympialaisia.) siirsi turnausta vuodella.*lähde?* Tuolloin turnauksessa ei pelattu loppuottelusarjaa ensimmäisen turnauksen tavoin, vaan mestaruus ratkesi yhdessä loppuottelussa, jonka Kanada hävisi Neuvostoliitolle lukemin 1–8. Tappiota on myös kutsuttu Montréalin verilöylyksi. Se on edelleen suurin Kanadan maajoukkueen kärsimä tappio niissä otteluissa, joissa se on pelannut parhaalla mahdollisella joukkueella.*lähde?*

Vuoden 1984 Kanada-cupissa Kanada ei pelannut alkusarjassa omalla tasollaan ja oli vasta alkusarjan neljäs. Neuvostoliitto oli puolestaan ylivoimainen. Näin ollen Kanada kohtasi Neuvostoliiton jo välierissä, jonka Kanada voitti ottelun maalein 3–2 Mike Bossyn jatkoaikamaalilla. Loppuottelusarjassa vastakkain olivat Kanada ja Ruotsi, jonka Kanada voitti otteluvoitoin 2–0.

Vuoden 1987 loppuottelut pelattiin paras kolmesta -järjestelmällä. Kaikki kolme loppuottelua päättyivät lukemiin 6–5 ja kaksi ensimmäistä vasta jatkoajalla. Ensimmäisen pelin voittomaalin teki Aleksandr Semak, toisen pelin Mario Lemieux, kun jatkoaikaa oli pelattu jo 30.07 minuuttia. Kolmaskin loppuottelu oli menossa jatkoajalle. Voittomaali syntyi runsas minuutti ennen varsinaisen peliajan loppumista, kun Lemieux teki maalin.

### Maailmancupin turnausjärjestelmä

Maailmancup on kahdeksan joukkueen turnaus, kun taas Kanada-cup oli kuuden maajoukkueen turnaus. Kanada-cupille haluttiin seuraaja muun muassa siksi, että Slovakian itsenäistyi ja liittyi jääkiekkoperheeseen. Maailmancup eroaa Kanada-cupista siten, että osa sen alkusarjan peleistä on pelattu Euroopassa.*lähde?*

Maailmancupiin ovat osallistuneet maailmanmestaruuskilpailuiden kahdeksan parasta maajoukkuetta, jotka on jaettu Euroopan ja Pohjois-Amerikan lohkoon. Lohkossa on pelattu ensin yksinkertainen alkusarja, jonka jälkeen on pelattu lohkon sisäiset pudotuspelit. Lohkovoittaja pelaa neljänneksi sijoittunutta vastaan ja toinen kolmatta vastaan. Tämän vaiheen jälkeen otteluiden voittajat ovat pelannet Pohjois-Amerikassa yhden pudotuspeliottelun, joista voittajat ovat edenneet loppuotteluun. Slovakia ja Venäjä ovat pelanneet Pohjois-Amerikan lohkossa, jotta lohkot olisivat samankokoiset.*lähde?*

Kun turnaus järjestettiin edellisen kerran, mukana oli kuuden maajoukkueen lisäksi alle 23-vuotiaiden pohjoisamerikkalaisten joukkue sekä Euroopan yhdistelmäjoukkue.

Tulevaisuus
-----------

Turnaus oli määrä järjestää vuonna 2020, mutta NHL ja NHLPA ilmoittivat, että aikataulullisista syistä sitä ei pidetä. Ne ilmoittivat myös jatkavansa keskusteluja uudesta turnauksesta tulevaisuudessa ja tekevänsä pitkäkestoista suunnitelmaa, joka takaisi turnaukselle pysyvän ajankohdan.

NHL ja NHLPA alkoivat kaavailla seuraavaa maailmancupia poikkeuksellisesti keskelle kautta, helmikuulle 2024. Vuoden 2022 helmikuussa arveltiin, että NHL:n omistajat eivät innostu syyskuun sijaan helmikuussa pelattavasta turnauksesta, mutta ehdotettua ajankohtaa pidettiin tuolloin parhaana. NHL:n ja NHLPA:n eudstajien neuvoteltua Kansainvälisen jääkiekkoliiton kanssa uutisoitiin elokuussa 2022, että vuoden 2024 turnaukseen ottaa osaa ainakin kahdeksan maajoukkuetta siten, että toinen alkusarjoista pelataan Euroopassa ja toinen Pohjois-Amerikassa. Pudotuspelit oli tarkoitus pelata Pohjois-Amerikassa siten, että ne pelattaisiin eri kaupungissa kuin Pohjois-Amerikan alkulohko. Turnauksen keston olisi ollut määrä olla hieman yli kaksi viikkoa. Neuvotteluissa keskusteltiin myös siitä, pitäisikö lopulliset kahdeksan joukkuetta karsia kymmenen joukkueen joukosta.

Syyskuussa 2022 NHL:n apulaiskomissaari Bill Daly kertoi, että hän haluaisi Venäjän ottavan osaa turnaukseen. Näkemys herätti huomiota, sillä Kansainvälinen jääkiekkoliitto IIHF on sulkenut Venäjän ja Valko-Venäjän ulos kansainvälisestä jääkiekkotoiminnasta Venäjän hyökättyä Ukrainaan. Venäjän jääkiekkoliiton varapuheenjohtaja Roman Rotenberg totesi, että Venäjä voisi ottaa osaa turnaukseen, esimerkiksi ilman ilman lippua ja kansallishymniä. *Ilta-Sanomat* kirjoitti, että Suomen jääkiekkoliiton ja sen puheenjohtajan Harri Nummelan on syytä todeta, että Suomi ei ole mukana maailmancupissa, jos sota jatkuu ja Venäjä kutsutaan kisoihin. Marraskuun alussa 2022 *Yleisradio* tulkitsi, että NHL:n komissaari Gary Bettman ja Daly olisivat kiristäneet kantojaan Venäjän suhteen, kun he totesivat, että asian suhteen tehdään töitä eikä ratkaisua vielä ole.

Kanada Cup -pokaalia säilytetään Hockey Hall of Famessa, Torontossa.
Marraskuussa 2022 NHL ja NHLPA tiedottivat, ettei maailmancupia järjestetä vuonna 2024, mutta ne suunnittelevat turnauksen järjestämistä vuoden 2025 helmikuulle.

Tulokset
--------

### Kanada-cup

| Vuosi | Mestari | Toinen | Muut joukkueet | Paras pelaaja | Pistepörssin voittaja |
| --- | --- | --- | --- | --- | --- |
| 1976 | Kanada Kanada | Tšekkoslovakia Tšekkoslovakia | Neuvostoliitto, Ruotsi, Suomi ja Yhdysvallat | Kanada Bobby Orr | Neuvostoliitto Viktor Žluktov |
| 1981 | Neuvostoliitto Neuvostoliitto | Kanada Kanada | Ruotsi, Suomi, Tšekkoslovakia ja Yhdysvallat | Neuvostoliitto Vladislav Tretjak | Kanada Wayne Gretzky |
| 1984 | Kanada Kanada | Ruotsi Ruotsi | Neuvostoliitto, Saksa, Tšekkoslovakia ja Yhdysvallat | Kanada John Tonelli | Kanada Wayne Gretzky |
| 1987 | Kanada Kanada | Neuvostoliitto Neuvostoliitto | Ruotsi, Suomi, Tšekkoslovakia ja Yhdysvallat | Kanada Wayne Gretzky | Kanada Wayne Gretzky |
| 1991 | Kanada Kanada | Yhdysvallat Yhdysvallat | Neuvostoliitto, Ruotsi, Suomi ja Tšekkoslovakia | Kanada Bill Ranford | Kanada Wayne Gretzky |

### Maailmancup

| Vuosi | Mestari | Toinen | Muut joukkueet | Paras pelaaja | Pistepörssin voittaja |
| --- | --- | --- | --- | --- | --- |
| 1996 | Yhdysvallat Yhdysvallat | Kanada Kanada | Ruotsi, Venäjä, Suomi, Saksa, Slovakia ja Tšekki | Yhdysvallat Mike Richter | Yhdysvallat Brett Hull |
| 2004 | Kanada Kanada | Suomi Suomi | Tšekki, Yhdysvallat, Ruotsi, Venäjä, Slovakia ja Saksa | Kanada Vincent Lecavalier | Ruotsi Fredrik Modin |
| 2016 | Kanada Kanada | Euroopan unionin lippu Eurooppa | Ruotsi, Venäjä, Pohjois-Amerikka, Tšekki, Yhdysvallat ja Suomi | Kanada Sidney Crosby | Kanada Sidney Crosby |
|

Katso myös
----------

* Summit Series
* Jääkiekko olympialaisissa
* Jääkiekon maailmanmestaruuskilpailut

Lähteet
-------

1. ↑  NHL, NHLPA, IIHF launch World Cup *web.archive.org*.  6.3.2016.  Arkistoitu 6.3.2016. Viitattu 28.12.2021.
2. 1 2 3 4 5 6 7 8  Honkavaara, Aarne ym.: *Kaukalon leijonat*, s. 136. US-Mediat Oy, 1989.
3. ↑  1991 Kanada-Cupissa Suomi venyi sensaatiomaisesti kolmanneksi *Jatkoaika.com - Kaikki jääkiekosta*. Viitattu 2.1.2023.
4. 1 2 3  TSN ca Staff: NHL, NHLPA meet again on 2024 World Cup of Hockey - TSN.ca *TSN*.  17.2.2022. Viitattu 21.2.2022. (englanniksi)
5. ↑  Miksi World Cupissa on mukana Euroopan joukkue ja nuorten tiimi? – Näin vastaa NHL:n varakomissaari Bill Daly *Uusimaa*.  17.9.2016. Viitattu 2.1.2023.
6. ↑
7. ↑  World Cup of Hockey expected to return in 2024 *NHL.com*. Viitattu 31.8.2022. (englanniksi)
8. ↑  Roman Rotenberg venäläisten osallistumisesta huipputurnaukseen: "NHL voi nimetä valmentajan" *www.iltalehti.fi*. Viitattu 21.9.2022.
9. ↑  Juha Hiitelä: Kommentti: Miljardöörit yrittävät rikastua ummistamalla silmänsä Venäjän sotarikoksilta – Jääkiekkoliiton täytyy tehdä kova päätös Leijonista *Ilta-Sanomat*.  21.9.2022. Viitattu 21.9.2022.
10. ↑  NHL-komissaaria grillattiin Tampereella, mutta tämä luisteli pakoon vaikeita aiheita: "Ovetshkin ei pelaa Venäjälle" *Yle Urheilu*.  5.11.2022. Viitattu 6.11.2022.
11. ↑  NHL:n ja NHLPA:n tiedote World Cupiin liittyen *www.NHL.com*. Viitattu 11.11.2022.

Aiheesta muualla
----------------

* Kuvia tai muita tiedostoja aiheesta **World Cup of Hockey** Wikimedia Commonsissa

Kanada-cup/Jääkiekon maailmancup
1976 | 1981 | 1984 | 1987 | 1991 | 1996 | 2004 | 2016



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kansainvälinen jääkiekkoliitto IIHF |
| --- |
|  |
| Maailmanmestaruuskilpailut | 
* Miehet
* Nuoret
* Alle 18-vuotiaat
* Naiset
* Alle 18-vuotiaat tytöt

 |
|  |
| Miesten maajoukkueet | 

|  |  |
| --- | --- |
| A-sarjataso | Itävalta · Kanada · Kazakstan · Latvia · Norja · Ranska · Ruotsi · Saksa · Slovakia · Slovenia · Suomi · Sveitsi · Tanska · Tšekki · Unkari · Valko-Venäjä (suljettu pois toistaiseksi) · Venäjä (suljettu pois toistaiseksi) · Yhdysvallat |
|  |
| 1. divisioona (edeltäjä B-sarja) | Alankomaat · Etelä-Korea · Italia · Japani · Kiina · Liettua · Puola · Romania · Serbia · Ukraina · Viro · Yhdistynyt kuningaskunta |
|  |
| 2. divisioona (edeltäjä C-sarja) | Arabiemiraatit · Australia · Belgia · Bulgaria · Espanja · Georgia · Islanti · Israel · Kroatia · Meksiko · Pohjois-Korea · Uusi-Seelanti |
|  |
| 3. divisioona (edeltäjä D-sarja) | Etelä-Afrikka · Kiinan Taipei · Luxemburg · Thaimaa · Turkki · Turkmenistan |
|  |
| 4. divisioona | Bosnia-Hertsegovina · Iran · Kirgisia · Kuwait · Malesia · Singapore |
|  |
| Muut IIHF:nmaajoukkueet | Algeria · Andorra · Argentiina · Armenia · Brasilia · Chile · Filippiinit · Hongkong · Indonesia · Intia · Irlanti · Jamaika · Kolumbia · Kreikka · Libanon · Liechtenstein · Macao · Pohjois-Makedonia · Marokko · Mongolia · Oman · Portugali · Puerto Rico · Qatar · Tunisia |
|  |
| Muut IIHF:njäsenvaltiot | Azerbaidžan · Jamaika · Moldova · Nepal · Uzbekistan |
|  |
| IIHF:n ulkopuolisetmaajoukkueet | Bahrain · Costa Rica · Egypti · Falklandinsaaret · Haiti · Saudi-Arabia · Venezuela |

 |
|  |
| Naisten maajoukkueet | 

|  |
| --- |
| Alankomaat · Arabiemiraatit · Argentiina · Australia · Belgia · Bosnia ja Hertsegovina · Bulgaria · Espanja · Etelä-Afrikka · Filippiinit · Hongkong · Intia · Iran · Irlanti · Islanti · Iso-Britannia · Israel · Italia · Itävalta · Japani · Kanada · Kazakstan · Kiina · Kiinan Taipei · Kolumbia · Etelä-Korea · Pohjois-Korea · Korean yhdistelmäjoukkue · Kroatia · Kuwait · Latvia · Libanon · Liettua · Macao · Malesia · Meksiko · Mongolia · Norja · Puola · Ranska · Romania · Ruotsi · Saksa · Serbia · Singapore · Slovakia · Slovenia · Suomi · Sveitsi · Tanska · Thaimaa · Tšekki · Turkki · Ukraina · Unkari · Uusi-Seelanti · Venäjä (suljettu pois toistaiseksi) · Viro · Yhdysvallat |
|  |
| IIHF:n ulkopuolisetnaisten maajoukkueet | Puerto Rico |

 |
|  |
| Entiset joukkueet | 

|  |
| --- |
| Baskimaa · Böömi · Böömi ja Määri · DDR · Englanti · Euroopan yhdistelmäjoukkue · IVY · Jugoslavia · Katalonia · Neuvostoliitto · Pohjois-Amerikan alle 23-vuotiaiden yhdistelmäjoukkue · Saksan liittotasavalta · Saksojen yhdistynyt joukkue · Saint-Pierre ja Miquelon · Serbia ja Montenegro · Skotlanti · Tšekkoslovakia |
|  |
| Entisetnaisten maajoukkueet | Englanti · Skotlanti · Tšekkoslovakia · Wales |

 |
|  |
| Muut arvokisat | Maailmancup · Olympialaiset · Euroopan-mestaruuskilpailut · Naisten Euroopan-mestaruuskilpailut · Alle 19-vuotiaiden Euroopan-mestaruuskilpailut · Alle 18-vuotiaiden Euroopan-mestaruuskilpailut · Alle 18-vuotiaiden Aasian ja Oseanian mestaruuskilpailut |
|  |
| Muut IIHF:n maajoukkueturnaukset | Challenge Cup of Asia · Pan-Amerikan jääkiekkoturnaus |
|  |
| Muuta | Maailmanranking · IIHF Hall of Fame · Jäsenmaat · Luettelo jääkiekkoliigoista |

 |